proxectonos/corpus_dominio_legal_administrativo_tmp huggingface dataset:
RESOLUCIÓN do 15 de novembro de 2011, da Secretaría Xeral de Medios, pola que se dá publicidade aos beneficiarios das axudas concedidas ás empresas que realicen publicacións periódicas escritas integramente en galego.
Consellería de Presidencia, Administracións Públicas e Xustiza — III. Outras disposicións — 23/11/2011

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 15 da Resolución do 9 de febreiro de 2011, da Secretaría Xeral de Medios, pola que se establecen as bases reguladoras para a concesión de axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego, procédese á publicación no anexo das empresas beneficiarias cunha contía igual ou superior a 3.000 €, as de importe inferior publícanse no taboleiro de anuncios da Secretaría Xeral de Medios.
Estas axudas fináncianse con cargo ás aplicacións orzamentarias 04.30.151A.470.0 e 04.30.461A.470.0 dos orzamentos xerais da Comunidade Autónoma de Galicia para o ano 2011.
O que se fai público para xeral coñecemento.
Santiago de Compostela, 15 de novembro de 2011.
RESOLUCIÓN do 15 de novembro de 2011, da Secretaría Xeral de Medios, pola que se dá publicidade aos beneficiarios das axudas concedidas ás empresas xornalísticas e de radiodifusión.
Consellería de Presidencia, Administracións Públicas e Xustiza — III. Outras disposicións — 23/11/2011

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 15 da Resolución do 11 de maio de 2011, da Secretaría Xeral de Medios, pola que se establecen as bases reguladoras para a concesión de axudas económicas, en réxime de concorrencia non competitiva, destinadas a empresas xornalísticas e de radiodifusión e se procede á súa convocatoria para o ano 2011, procédese á publicación no anexo das empresas beneficiarias cunha contía igual ou superior a 3.000 €. As de importe inferior publícanse no taboleiro de anuncios da Secretaría Xeral de Medios.
Estas axudas fináncianse con cargo ás aplicacións orzamentarias 04.30.151A.470.1 e 04.30.461A.470.1 dos orzamentos xerais da Comunidade Autónoma de Galicia para o ano 2011.
O que se fai público para xeral coñecemento.
Santiago de Compostela, 15 de novembro de 2011.
ORDE do 9 de novembro de 2011 pola que se amplía o crédito da Orde do 21 de decembro de 2010 pola que se convocan para o ano 2011, en réxime de concorrencia competitiva, axudas á paralización definitiva das actividades pesqueiras dos buques pesqueiros cofinanciadas co FEP, tramitada como anticipado de gasto para os buques que estean afectados polo Plan de xestión integral da pesca de baixura no caladoiro Cantábrico-Noroeste.
Consellería do Mar — III. Outras disposicións — 18/11/2011

A Orde do 21 de decembro de 2010 pola que se convocan para o ano 2011, en réxime de concorrencia competitiva, axudas á paralización definitiva das actividades pesqueiras dos buques pesqueiros cofinanciadas co FEP, tramitada como anticipado de gasto para os buques que estean afectados polo Plan de xestión integral da pesca de baixura no caladoiro nacional do cantábrico-noroeste (DOG núm. 249, do 29 de decembro de 2010), establece no seu artigo 2 o crédito orzamentario para a concesión das devanditas axudas na convocatoria do ano 2011.
Considerando a ampla demanda de solicitudes presentadas en relación co número das axudas concedidas e considerando que un dos eixes da política pesqueira común é axeitar os recursos dispoñibles á capacidade da frota pesqueira. Tendo en conta, ademais, que o artigo 2 punto 2 da orde antes citada, permite incrementar o crédito da orde sen que iso dea lugar a un novo prazo de presentación de solicitudes, procede ampliar o crédito orzamentario para a concesión de axudas á paralización definitiva na convocatoria ao abeiro da devandita orde.
Por todo o anterior e no uso das facultades que me foron conferidas,
Artigo único. Amplíase o importe da contía das axudas que se van conceder ao abeiro da Orde do 21 de decembro de 2010 en 3.281.099,59 euros, con cargo á aplicación 14.02.723A.770.1 dos orzamentos xerais da Comunidade Autónoma de Galicia para o ano 2011. Esta modificación non dá lugar a un novo prazo de presentación de solicitudes.
Disposición derradeira única.
Esta orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 9 de novembro de 2011.
RESOLUCIÓN do 7 de novembro de 2011 pola que se dá publicidade ás axudas concedidas ao abeiro da Orde do 23 de marzo de 2011 pola que se establecen as bases reguladoras para a concesión, en réxime de concorrencia competitiva, das subvencións para a creación de aldeas de turismo rural, a mellora de establecementos existentes de turismo rural e a creación ou mellora da oferta complementaria nos establecementos de turismo rural existentes e se procede á súa convocatoria para o ano 2011 (CT983H), cofinanciadas polo Fondo Europeo de Desenvolvemento Rexional no marco do Programa operativo Feder Galicia 2007-2013 (DOG núm. 64, do 31 de marzo de 2011) modificada pola Orde do 6 de outubro (DOG núm. 201, do 20 de outubro).
Consellería de Cultura e Turismo — III. Outras disposicións — 18/11/2011

En cumprimento do disposto no artigo 15.1 da Lei 9/1997, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.02.761A.770.0 código de proxecto 200700372 ao abeiro da Orde do 23 de marzo de 2011 pola que se establecen as bases reguladoras para a concesión, en réxime de concorrencia competitiva, das subvencións para a creación de aldeas de turismo rural, a mellora de establecementos existentes de turismo rural, e a creación ou mellora da oferta complementaria nos establecementos de turismo rural existentes e se procede á súa convocatoria para o ano 2011.
Estas subvencións están cofinanciadas ao 70% polo Fondo Europeo de Desenvolvemento Rexional, a través do Programa operativo Feder Galicia 2007-2013, número CCI 2007 ES 161 PO 005, aprobado pola Decisión da Comisión Europea do 30 de novembro de 2007.
Convocatoria: Orde do 23 de marzo de 2011 pola que se establecen as bases reguladoras para a concesión, en réxime de concorrencia competitiva, das subvencións para a creación de aldeas de turismo rural a mellora de establecementos existentes de turismo rural, e a creación ou mellora da oferta complementaria nos establecementos de turismo rural existentes e se procede á súa convocatoria para o ano 2011 (CT983H), cofinanciadas polo Fondo Europeo de Desenvolvemento Rexional no marco do Programa operativo Feder Galicia 2007-2013 (DOG núm. 64, do 31 de marzo de 2011) modificada pola Orde do 6 de outubro (DOG núm. 201, do 20 de outubro).
Santiago de Compostela, 7 de novembro de 2011.
RESOLUCIÓN do 3 de novembro de 2011, da Dirección Xeral de Conservación da Natureza, pola que se modifica parcialmente a Resolución da mesma dirección xeral do 22 de agosto de 2011, pola que se fixan as normas dos sorteos e da venda de permisos de pesca en coutos para a tempada 2012.
Consellería do Medio Rural — III. Outras disposicións — 18/11/2011

Segundo o disposto no artigo 34 do Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais, os sorteos de permisos de pesca en coutos celebraranse nos servizos provinciais de Conservación da Natureza, segundo a normativa que fixou a Dirección Xeral de Conservación da Natureza na citada resolución.
Nesa resolución non se tivo en conta a situación especial que afecta os coutos compartidos de pesca de salmón no río Eo por ser este límite entre as comunidades autónomas de Galicia e Asturias.
Tendo en conta que a tempada de pesca do salmón nos coutos compartidos do río Eo comenza o terceiro domingo de marzo, faise necesaria unha rectificación parcial das datas recollidas no sorteo de salmón e que afecta exclusivamente a provincia de Lugo, que quedan como segue:
– Calendario.
1. Sorteo de salmón.
Inicio da escolla: 18 de xaneiro de 2012.
Inicio da segunda venda: 23 de febreiro de 2012, ás 9.00 horas.
Inicio da venda libre de permisos sobrantes: 9 de marzo de 2012, ás 9.00 horas.
Santiago de Compostela, 3 de novembro de 2011.
RESOLUCIÓN do 7 de novembro de 2011 pola que se dá publicidade ás axudas concedidas ao abeiro da Orde do 23 de marzo de 2011 pola que se establecen as bases reguladoras para a concesión, en réxime de concorrencia competitiva, das subvencións para a potenciación do turismo mediante a mellora de establecementos restaurantes, e se procede á súa convocatoria para o ano 2011 (CT983I), cofinanciadas polo Fondo Europeo de Desenvolvemento Rexional no marco do Programa operativo Feder Galicia 2007-2013 (DOG núm. 64, do 31 de marzo) modificada pola Orde do 6 de outubro (DOG núm. 201, do 20 de outubro).
Consellería de Cultura e Turismo — III. Outras disposicións — 18/11/2011

En cumprimento do disposto no artigo 15.1 da Lei 9/1997, do 13 de xuño, de subvencións de Galicia
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.02.761A.770.0 Código de proxecto 200700372 ao abeiro da Orde do 23 de marzo de 2011 pola que se establecen as bases reguladoras para a concesión, en réxime de concorrencia competitiva, das subvencións para a potenciación do turismo mediante a mellora de establecementos restaurantes, e se procede á súa convocatoria para o ano 2011.
Estas subvencións están cofinanciadas ao 70% polo Fondo Europeo de Desenvolvemento Rexional, a través do Programa operativo do Feder de Galicia 2007-2013, número CCI 2007 ES 161 PO 005, aprobado pola Decisión da Comisión Europea do 30 de novembro de 2007.
Convocatoria: Orde do 23 de marzo de 2011 pola que se establecen as bases reguladoras para a concesión, en réxime de concorrencia competitiva, das subvencións para a potenciación do turismo mediante a mellora de establecementos restaurantes, e se procede á súa convocatoria para o ano 2011 (CT983I), cofinanciadas polo Fondo Europeo de Desenvolvemento Rexional no marco do Programa operativo Feder Galicia 2007-2013 (DOG núm. 64, do 31 de marzo) modificada pola Orde do 6 de outubro (DOG núm. 201, do 20 de outubro).
Santiago de Compostela, 7 de novembro de 2011.
CORRECCIÓN de erros. Orde do 13 de xuño de 2011 pola que se regulan os cursos de linguaxe administrativa e xurídica galegas.
Consellería de Educación e Ordenación Universitaria — III. Outras disposicións — 22/11/2011

Advertidos erros na Orde do 13 de xuño de 2011 pola que se regulan os cursos de linguaxe administrativa e xurídica galegas, publicada no
Diario Oficial de Galicia
n.º 121, do venres 24 de xuño de 2011, cómpre realizar as seguintes correccións:
Na páxina 16739, artigo 5, punto 2, alínea a, onde di: «a) Os seguintes cursos realizados na Escola Galega de Administración Pública con anterioridade ao ano 2000: cursos de linguaxe administrativa; cursos de linguaxe administrativa galega; cursos de linguaxe xurídica galega; cursos de linguaxe xurídica galega para asesores da Xunta de Galicia», debe dicir: «a) Os seguintes cursos realizados na Escola Galega de Administración Pública con anterioridade ao ano 2000: cursos de linguaxe administrativa; cursos de linguaxe administrativa galega; cursos de linguaxe xurídica galega; cursos de linguaxe xurídica galega para asesores da Xunta de Galicia. Os cursos de linguaxe administrativa galega, manual de estilo, recollidos na Orde do 7 de marzo de 2001 pola que se publica a equivalencia dos cursos de linguaxe administrativa galega feitos pola Confederación Intersindical Galega, incluídos nos plans de formación continua dos anos 1998 e 1999 (DOG n.º 67, do 4 de abril)».
Na páxina 16739, artigo 5, punto 2, alínea d, onde di: «d) O curso medio de linguaxe administrativa sanitaria galega», debe dicir: «d) O curso medio de linguaxe administrativa sanitaria galega; a posesión dos dous cursos: básico e superior, recollidos nos anexos I e II da Orde do 19 de novembro de 2003 pola que se publica a equivalencia dos cursos de linguaxe administrativa galega organizados pola
Fundación Pública Escola Galega de Administración Sanitaria
desde o ano 1998 ao 2002 e os programados para o ano 2003 (DOG n.º 230, do 26 de novembro)».
Na páxina 16739, artigo 5, punto 2, alínea e, onde di: «e) Os ciclos elemental e superior dos estudos de galego das escolas oficiais de idiomas superados con anterioridade ao 30 de xullo de 2007», debe dicir: «e) Os ciclos elemental e superior dos estudos de galego das escolas oficiais de idiomas».
Na páxina 16741, artigo 6, onde di: «–Os cursos presenciais deberán ter unha duración de 75 horas lectivas.», debe dicir: «–Os cursos presenciais terán unha duración de 75 horas, distribuídas da seguinte maneira: 60 horas lectivas, coa obrigada presenza do alumnado nas aulas; e 15 horas de tratamento individualizado conducentes a que cada alumno/a elabore e presente un traballo, de carácter obrigatorio, programado polo profesor/a».
DECRETO 215/2011, do 3 de novembro, polo que se modifica a denominación da Escola Universitaria de Óptica e Optometría da Universidade de Santiago de Compostela.
Consellería de Educación e Ordenación Universitaria — III. Outras disposicións — 22/11/2011

A Lei 11/1989, do 20 de xullo, de ordenación do Sistema Universitario de Galicia, establece o procedemento para a creación e recoñecemento de universidades, centros universitarios e autorización de estudos na Comunidade Autónoma de Galicia.
Tendo en conta que o proceso de adaptación ao Espazo Europeo de Educación Superior non supón só a modificación das titulacións da anterior ordenación das ensinanzas universitarias senón tamén a dos centros en que estas se imparten, neste decreto autorízase a modificación da denominación da Escola Universitaria de Óptica e Optometría da Universidade de Santiago de Compostela, que pasará a denominarse Facultade de Óptica e Optometría para adaptala á estrutura dos novos estudos de grao.
En aplicación do artigo 8.2 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril e por proposta do Consello de Goberno da Universidade de Santiago de Compostela, co informe favorable do seu Consello Social e do Consello Galego de Universidades, no exercicio das competencias sinaladas na Lei 2/2003, do 22 de maio, e na Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Educación e Ordenación Universitaria e logo da deliberación do Consello da Xunta de Galicia na súa reunión do tres de novembro de dous mil once,
Artigo único. Autorizar a modificación da denominación da Escola Universitaria de Óptica e Optometría do campus de Santiago, da Universidade de Santiago de Compostela, que pasará a denominarse Facultade de Óptica e Optometría.
Disposición derradeira primeira.
Autorízase o conselleiro de Educación e Ordenación Universitaria para que, no ámbito das súas competencias, dite as disposicións necesarias para o desenvolvemento deste decreto.
Disposición derradeira segunda.
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, tres de novembro de dous mil once.
RESOLUCIÓN do 4 de novembro de 2011, da Dirección Xeral de Promoción do Emprego, pola que se lles dá publicidade ás axudas concedidas ao abeiro da Orde do 4 de maio de 2010 pola que se establecen as bases reguladoras do Programa de incentivos á contratación das persoas traballadoras, cofinanciado polo Fondo Social Europeo (FSE), e se procede á súa convocatoria para o ano 2010 (Diario Oficial de Galicia número 86, do 7 de maio).
Consellería de Traballo e Benestar — III. Outras disposicións — 22/11/2011

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 12.04.322C.470.2, 12.04.322C.472.1, 12.04.322C.472.6, 12.04.322C.472.3, 12.04.322C.472.4 e 12.04.322C.481.1 ao abeiro da Orde do 4 de maio de 2010, pola que se establecen as bases reguladoras do Programa de incentivos á contratación das persoas traballadoras, cofinanciado polo Fondo Social Europeo (FSE), e se procede á súa convocatoria para o ano 2010.
Este programa está cofinanciado polo Fondo Social Europeo, nunha porcentaxe do 80%, a través do Programa operativo do FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007.
Convocatoria: Orde do 4 de maio de 2010 pola que se establecen as bases reguladoras do Programa de incentivos á contratación das persoas traballadoras, cofinanciado polo Fondo Social Europeo (FSE), e se procede á súa convocatoria para o ano 2010 (Diario Oficial de Galicia número 86, do 7 de maio).
Santiago de Compostela, 4 de novembro de 2011.
TR348 A Contratación indefinida inicial.
TR348B Transformación contratos temporais en indefinidos.
TR348C Incentivos contratación temporal.
DECRETO 214/2011, do 3 de novembro, polo que se desafecta do dominio público un inmoble situado no concello de Santiago de Compostela procedente da extinta cámara agraria local.
Consellería de Facenda — III. Outras disposicións — 22/11/2011

A Comunidade Autónoma de Galicia é titular, en virtude do establecido na disposición adicional 7.ª.1 da Lei 11/1995, do 28 de decembro (DOG n.º 249, do 30 de decembro), en relación coa disposición adicional 2.ª da Lei 23/1986, do 24 de decembro (BOE n.º 312, do 30 de decembro), segundo a redacción dada no artigo 1 da Lei 23/1991, do 15 de outubro (BOE n.º 249, do 17 de outubro), dun inmoble no concello de Santiago de Compostela de natureza demanial.
O artigo 10.1.º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non sexan necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación da expropiación forzosa respecto daqueles bens adquiridos por este título.
O punto segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrución do expediente pola Consellería de Facenda, por instancia da consellería interesada, e sempre que se acredite a desaparición das causas xustificativas da afectación.
A Consellería do Medio Rural manifestou a innecesariedade deste ben para o cumprimento dos fins determinantes da súa afectación.
Na súa virtude, por proposta da conselleira de Facenda, e logo da deliberación do Consello da Xunta de Galicia, na súa reunión do día tres de novembro de dous mil once,
Artigo 1.
Desaféctase do dominio público o ben descrito a seguir:
Parcela n.º 903, Sangriñeira, situada en San Miguel dos Agros (Santiago de Compostela), cunha superficie aproximada de 1.277 m2, que, segundo o rexistro da propiedade, estrema: norte, con camiño construído polo Servizo de Concentración Parcelaria; sur, José Liste Mansilla; leste, Carmen Otero García, e oeste, Laureano Fernández Barreiro.
Atópase inscrita no Rexistro da Propiedade número 2 de Santiago de Compostela como predio n.º 22.948, tomo 1.202, libro 244 e folio 193.
Referencia catastral: 15079A505009030000FM.
Artigo 2.
O inmoble anteriormente descrito adquire natureza patrimonial.
Disposición derradeira.
A Consellería de Facenda, a través da Secretaría Xeral Técnica e do Patrimonio, levará a cabo todos os trámites necesarios para a efectividade deste decreto.
Santiago de Compostela, tres de novembro de dous mil once.
REAL DECRETO 1480/2011, do 14 de outubro, polo que se nomea presidente da Audiencia Provincial da Coruña a José Luis Seoane Spiegelberg.
Consello Xeral do Poder Xudicial — II. Autoridades e persoal — 14/11/2011

Por proposta do Pleno do Consello Xeral do Poder Xudicial, adoptada na súa reunión do 28 de setembro de 2011, e de conformidade co establecido nos artigos 127.2 e 337 da Lei orgánica 6/1985, do 1 de xullo, do poder xudicial,
Nomeo presidente da Audiencia Provincial da Coruña a José Luis Seoane Spiegelberg, en provisión da vacante producida por expiración do prazo legal polo que fora nomeado con anterioridade para o mesmo cargo.
Dado en Madrid o 14 de outubro de 2011.
CORRECCIÓN de erros. Orde do 9 de maio de 2011 pola que se modifica a Orde do 4 de novembro de 2008 pola que se establecen as materias que se imparten e as especialidades do profesorado dos centros de ensino pesqueiro e se regula a equivalencia para os efectos de docencia e o procedemento para a cobertura de carácter temporal de prazas de profesores numerarios e mestres de taller de institutos politécnicos marítimo-pesqueiros.
Consellería do Mar — I. Disposicións xerais — 11/11/2011

Advertidos erros na devandita orde, publicada no Diario Oficial de Galicia número 185, do 27 de setembro de 2011, cómpre facer as seguintes correccións:
Na páxina 28234, no punto un, onde di: «… de acordo co anexo I desta orde …», debe dicir: «… de acordo cos anexos I e II desta orde».
Na páxina 28234, no punto dous, onde di: «Modifícase o anexo I correspondente ao cadro de materias que se imparten e especialidade …» debe dicir: «Modifícanse os anexos I e II correspondentes aos cadros de materias que se imparten e especialidades …».
Na páxina 28234, no punto catro, onde di: «… ao anexo I desta orde …», debe dicir: «…aos anexos I e II desta orde …».
Na páxina 28234, na disposición transitoria, onde di: «… no seu anexo III …», debe dicir: «…nos seus anexos III e II…».
Na páxina 28235, na nota ao pé 1 do anexo I, onde di: «…escrito no censo…», debe dicir: «…inscrito no censo …».
Na páxina 28236, no anexo V, na columna de correspondencia coas materias de novo deseño educativo, onde di: «Administración do buque», debe dicir: «Manobra e carga do buque».
Cómpre engadir outro punto:
Quinto. Modifícase o anexo V.
CORRECCIÓN de erros. Lei 5/2011, do 30 de setembro, do patrimonio da Comunidade Autónoma de Galicia.
Presidencia da Xunta de Galicia — I. Disposicións xerais — 10/11/2011

Advertido erro na publicación da Lei 5/2011, do 30 de setembro, do patrimonio da Comunidade Autónoma de Galicia, publicada no
Diario Oficial de Galicia
número 203, do 24 de outubro de 2011, procédese á súa corrección nos seguintes termos:
Na páxina 31157, onde di:
Debe dicir:
ORDE do 10 de novembro de 2011 pola que se amplía a dotación orzamentaria e o prazo para a presentación das xustificacións da Orde do 30 de novembro de 2010, pola que se establecen as bases que regulan a concesión das axudas para o fomento das razas autóctonas galegas de protección especial en perigo de extinción, e se convocan no ano 2011.
Consellería do Medio Rural — III. Outras disposicións — 16/11/2011

1. No artigo 17, Financiamento, da Orde do 30 de novembro de 2010 (DOG n.º 234, do 7 de decembro) precísanse as aplicacións orzamentarias e o importe económico previsto para o financiamento das ditas axudas e, así mesmo, que os importes dos orzamentos xerais da Comunidade Autónoma de Galicia con que se financiarán estas axudas se poderán incrementar con fondos comunitarios, estatais ou autonómicos achegados para o efecto.
Co obxecto de poder amparar todas as solicitudes nas distintas liñas de axuda establecidas, e posto que a dotación inicial resulta insuficiente, aprobáronse os correspondentes expedientes de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
2. Por outro lado, no artigo 16 establécese que as xustificacións técnicas e económicas da realización do programa deberán presentarse antes do 15 de novembro, prazo que, debido á necesidade de ampliación orzamentaria da orde para a adxudicación da axuda, é materialmente imposible cumprir de non modificarse.
En consecuencia, de acordo co previsto no artigo 30.1.º.3 do Estatuto de autonomía de Galicia, e en uso das facultades que me confiren os artigos 14 e 31.2 da Lei 9/2007, do 13 de xuño, de subvencións de Galicia, e a Lei 1/1983, do 22 de febreiro, de normas reguladoras da Xunta e da súa Presidencia,
Artigo 1.
1. Amplíase a dotación orzamentaria que se establece na Orde do 30 de novembro de 2010 (DOG n.º 234, do martes, 7 de decembro de 2010), pola que se establecen as bases que regulan a concesión das axudas para o fomento das razas autóctonas galegas de protección especial en perigo de extinción, e se convocan no ano 2011.
2. O incremento da dotación será de 219.254,31 euros, con cargo á aplicación 2011.13.02.713-C.771.3.
3. A contía total para as axudas que deriven da aplicación desta orde é de 544.254,31 euros con cargo á aplicación orzamentaria 2011.13.02.713-C.771.3 dos orzamentos xerais da Comunidade Autónoma de Galicia para o ano 2011.
4. En todo caso, a concesión das axudas reguladas na dita orde estará limitada ás dispoñibilidades orzamentarias.
Artigo 2.
Amplíase o prazo para a presentación da documentación de xustificación técnica e económica da realización do programa ata o día 15 de decembro de 2011.
Disposición adicional única.
A ampliación de crédito prevista no artigo primeiro desta orde non afecta o prazo de presentación de solicitudes establecido na dita Orde do 30 de novembro de 2010.
Disposición derradeira única.
Esta orden entrará en vigor o mesmo día da súa publicación no Diario Oficial de Galicia.
Santiago de Compostela, 10 de novembro de 2011.
ORDE do 8 de novembro de 2011 pola que se modifica a Orde do 4 de agosto de 2011 pola que se establecen as bases reguladoras para a concesión de axudas para o desenvolvemento de accións formativas en materia agroforestal por entidades de iniciativa social dedicadas a fomentar a integración social e laboral de persoas con discapacidades ou en risco de exclusión social, na Comunidade Autónoma de Galicia, e se convocan para o ano 2011.
Consellería do Medio Rural — III. Outras disposicións — 16/11/2011

A Consellería do Medio Rural, coa finalidade de apoiar as accións formativas en materia agroforestal destinadas a potenciar a inclusión social e laboral das persoas desfavorecidas ou con discapacidades, vén convocando distintas liñas de axudas.
Neste senso, mediante a Orde do 4 de agosto de 2011, a Consellería do Medio Rural convocou axudas para o desenvolvemento de accións formativas en materia agroforestal por entidades de iniciativa social dedicadas a fomentar a integración social e laboral de persoas con discapacidades ou en risco de exclusión social na Comunidade Autónoma de Galicia.
Dada a dilación na tramitación das solicitudes derivada da tardanza na recepción da correspondente documentación pola Consellería do Medio Rural procedente dos diversos lugares habilitados para isto ao abeiro do disposto no artigo 7 da citada orde, resulta procedente modificar, a través desta orde, o período de xustificación da axuda, regulado no artigo 9 da Orde do 4 de agosto de 2011.
En consecuencia, de conformidade co previsto no artigo 30.1.3 do Estatuto de autonomía de Galicia, e en uso das facultades que me confiren os artigos 7 e 14 da Lei 9/2007, do 13 de xuño, de subvencións de Galicia, e de acordo coa Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Modificación da Orde do 4 de agosto de 2011 pola que se establecen as bases reguladoras para a concesión de axudas para o desenvolvemento de accións formativas en materia agroforestal por entidades de iniciativa social dedicadas a fomentar a integración social e laboral de persoas con discapacidades ou en risco de exclusión social.
Introdúcense as seguintes modificacións na Orde do 4 de agosto de 2011 pola que se establecen as bases reguladoras para a concesión de axudas para o desenvolvemento de accións formativas en materia agroforestal por entidades de iniciativa social dedicadas a fomentar a integración social e laboral de persoas con discapacidades ou en risco de exclusión social.
Un. Modificación do artigo 9.5.
O artigo 9.5 queda redactado nos seguintes termos:
«5. Con carácter xeral, a certificación e xustificación da axuda de cada unha das accións formativas realizarase dentro dos 15 días seguintes a súa finalización e antes do 13 de decembro de 2011».
Disposición derradeira.
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 8 de novembro de 2011.
CORRECCIÓN de erros. Orde do 26 de outubro de 2011 pola que se regulan os ficheiros de datos de carácter persoal existentes nesta consellería.
Consellería de Educación e Ordenación Universitaria — III. Outras disposicións — 16/11/2011

Advertido erro na publicación da Orde do 26 de outubro de 2011 pola que se regulan os ficheiros de datos de carácter persoal existentes na Consellería de Educación e Ordenación Universitaria (DOG núm. 212, do 7 de novembro), procédese á súa corrección nos seguintes termos:
No anexo II da orde suprímense os seguintes recadros que aparecen nas páxinas 32411 e 32412, debendo considerarse non publicados, debido a que ambos os ficheiros foran xa suprimidos.
RESOLUCIÓN do 27 de outubro de 2011, da Dirección Xeral de Relacións Laborais, pola que se dispón a inscrición no rexistro e a publicación no Diario Oficial de Galicia do acordo subscrito entre a representación empresarial e as organizacións sindicais UGT Galicia e SN de CC.OO. de Galicia, relativo á aprobación das táboas salariais para o ano 2010 do convenio colectivo de traballo para as empresas e traballadores/as de transporte de enfermos/as e accidentados/as en ambulancia na comunidade autónoma.
Consellería de Traballo e Benestar — III. Outras disposicións — 16/11/2011

Visto o acordo polo que se aproban as táboas salariais para o ano 2010 que se subscribiu entre a representación empresarial e as organizacións sindicais UGT Galicia e SN de CC.OO. de Galicia do convenio colectivo de traballo para as empresas e traballadores/as de transporte de enfermos/as e accidentados/as en ambulancia na comunidade autónoma, na xuntanza que tivo lugar o 19 de outubro de 2011, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
Esta dirección xeral de Relacións Laborais,
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG número 222, do 18 de novembro).
Segundo. Dispoñer a súa publicación no
Diario Oficial de Galicia.
Santiago de Compostela, 27 de outubro de 2011.
En Santiago de Compostela, ás 11.00 horas do día 19 de outubro de 2011, na sede do Consello Galego de Relacións Laborais, reúnense as persoas abaixo sinaladas co obxecto de acordar as táboas salariais do ano 2010 do convenio colectivo de traballo para as empresas e traballadores/as de transporte de enfermos/as e accidentados/as en ambulancia na Comunidade Autónoma de Galicia.
Ábrese a xuntanza intercambiándose entre as partes empresarial e sindical os incrementos salariais que conforme ao convenio colectivo en vigor corresponden ao ano 2010.
Logo das oportunas deliberacións e debate, acórdase aprobar as táboas salariais correspondentes ao ano 2010, e encárgase e facúltase o Consello Galego de Relacións Laborais para os trámites de rexistro, depósito e publicación destas.
As táboas son as que figuran no anexo I que se xunta a esta acta, e da que forma parte.
Sen máis asuntos que tratar, levántase a reunión, ás doce horas do día sinalado no encabezamento, e redáctase para o efecto esta acta, que asinan todos os asistentes en proba de conformidade.
ORDE do 4 de novembro de 2011 pola que se declaran de utilidade pública diversas asociacións inscritas nos rexistros provinciais de asociacións da Comunidade Autónoma de Galicia.
Consellería de Presidencia, Administracións Públicas e Xustiza — III. Outras disposicións — 16/11/2011

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, establecendo que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo de instrución do procedemento polo órgano correspondente.
Logo de solicitude das asociacións, foron instruídos os expedientes de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e neles consta a documentación e os informes previstos na citada norma.
De conformidade cos informes favorables de declaración de utilidade pública, emitidos polos instrutores dos expedientes,
Declarar de utilidade pública as seguintes asociacións:
Asociación de Persoas con Discapacidade Avante
, inscrita no Rexistro Provincial de Asociacións da Coruña, co número 1982/001198-1.ª.
Asociación de Persoas Xordas de Ourense
, inscrita no Rexistro Provincial de Asociacións de Ourense, co número 1974/105-1.ª.
Asociación de Fibromialxia e Síndrome e Fatiga Crónica de Ourense
, inscrita no Rexistro Provincial de Asociacións de Ourense, co número 2003/006107-1.ª.
Asociación de Discapacitados do Baixo Miño Vontade
, inscrita no Rexistro Provincial de Asociacións de Pontevedra, co número 2003/006368-1.ª.
Contra esta orde, que pon fin á vía administrativa, pode interpoñerse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, e poderase interpoñer con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 4 de novembro de 2011.
CORRECCIÓN de erros. Orde do 22 de setembro de 2011 pola que se declara a alleabilidade de varios inmobles procedentes da antiga Cámara Agraria Local da Baña.
Consellería de Facenda — III. Outras disposicións — 16/11/2011

Advertido erro na Orde do 22 de setembro de 2011, pola que se declara a alleabilidade de varios inmobles procedentes da antiga Cámara Agraria Local da Baña, publicada no
Diario Oficial de Galicia
n.º 196, do xoves 13 de outubro de 2011, cómpre facer a seguinte corrección:
Na páxina 30068, onde di: «Unha vez desafectados do dominio público os inmobles da antiga Cámara Agraria Local da Baña mediante o Decreto 63/2011, do 3 de marzo (DOG n.º 69, do 7 de abril)», debe dicir: «Unha vez desafectados do dominio público os inmobles da antiga Cámara Agraria Local da Baña mediante o Decreto 88/2010, do 27 de maio (DOG n.º 107, do 8 de xuño)».
CORRECCIÓN de erros. Orde do 10 de outubro de 2011 pola que se establece a oferta de programas de cualificación profesional inicial en centros públicos na Comunidade Autónoma de Galicia.
Consellería de Educación e Ordenación Universitaria — III. Outras disposicións — 16/11/2011

Advertidos erros no anexo II da citada orde, publicada no Diario Oficial de Galicia n.º 207, do venres 28 de outubro de 2011, cómpre facer as oportunas correccións:
Na páxina 31747, onde di:
Debe dicir:
ORDE do 28 de outubro de 2011 pola que se amplía a dotación orzamentaria para a concesión de axudas aos plans de reestruturación e reconversión do viñedo en Galicia convocadas pola Orde do 10 de marzo de 2011.
Consellería do Medio Rural — III. Outras disposicións — 14/11/2011

Pola Orde do 10 de marzo de 2011 da Consellería do Medio Rural (
Diario Oficial de Galicia
número 53, do 16 de marzo), convocáronse no ano 2011 as axudas aos plans de reestruturación e reconversión do viñedo en Galicia de acordo coas bases previstas na Orde do 29 de xaneiro de 2009, da Consellería do Medio Rural, modificada pola Orde do 19 de febreiro de 2010.
No artigo 8 da dita Orde do 10 de marzo de 2011, relativo ao financiamento destas axudas, detállase a aplicación orzamentaria e o importe económico previsto para elas. Este artigo prevé expresamente a posibilidade de incrementar a dotación orzamentaria contida na referida orde, polo que, tendo en conta que o número de solicitudes presentadas superou as previsións realizadas por esta consellería, cómpre ampliar a dotación orzamentaria consignada inicialmente.
En consecuencia, de conformidade co disposto no artigo 30.I.3 do Estatuto de autonomía de Galicia, e no uso das facultades que me confire a Lei 9/2007, do 13 de xuño, de subvencións de Galicia,
Artigo único.
1. Amplíase a dotación orzamentaria prevista na orde desta consellería, do 10 de marzo de 2011 (
Diario Oficial de Galicia
número 53, do 16 de marzo), pola que se convocan para o ano 2011 as axudas aos plans de reestruturación e reconversión de viñedo en Galicia.
2. O incremento de dotación para o exercicio 2011, será de 769.314,42 euros, con cargo á aplicación orzamentaria 13.02.713-C 772.1 dos orzamentos da Comunidade Autónoma de Galicia para o ano 2011. Para exercicios futuros, con cargo á mesma aplicación orzamentaria 13.02.713-C 772.1, aumentarase a dotación en 200.000,00 euros no exercicio 2012.
3. Tamén se poderán utilizar outros remanentes adicionais que puideren existir na mesma aplicación. En todo caso, a concesión das axudas aos plans de reestruturación e reconversión do viñedo en Galicia, estará condicionada á existencia de crédito adecuado e suficiente e limitarase ás dispoñibilidades orzamentarias.
4. Esta modificación non afecta o prazo que se establece para a presentación de solicitudes de axuda na devandita Orde do 10 de marzo de 2011.
Santiago de Compostela, 28 de outubro de 2011.
RESOLUCIÓN do 2 de novembro de 2011, da Secretaría Xeral de Modernización e Innovación Tecnolóxica, pola que se modifica o prazo de execución e presentación da documentación xustificativa establecida na Resolución do 7 de abril de 2011 pola que se establecen as bases reguladoras para a concesión, en réxime de concorrencia competitiva, das subvencións aos proxectos de cooperación empresarial para o fomento da empresa dixital no ámbito da Comunidade Autónoma de Galicia para os anos 2011 e 2012, cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013, e se procede á súa convocatoria (procedemento administrativo PR519A).
Consellería de Presidencia, Administracións Públicas e Xustiza — III. Outras disposicións — 14/11/2011

O día 19 de abril de 2011 publicouse no
Diario Oficial de Galicia
a Resolución do 7 de abril de 2011 pola que se establecen as bases reguladoras para a concesión, en réxime de concorrencia competitiva, das subvencións aos proxectos de cooperación empresarial para o fomento da empresa dixital no ámbito da Comunidade Autónoma de Galicia para os anos 2011 e 2012, cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013, e se procede á súa convocatoria (procedemento administrativo PR519A).
No artigo 19 das bases reguladoras da Resolución do 7 de abril de 2011 establécese que os beneficiarios terán de prazo para executar os proxectos e presentar a documentación xustificativa ata o 15 de novembro de 2011 no caso de xustificación correspondente aos investimentos da primeira anualidade, e ata o 30 de xuño de 2012 na segunda anualidade. Tendo en conta o elevado número de solicitudes presentadas e co fin de garantir a maior eficacia posible das referidas subvencións, e dado que non causa prexuízo a terceiros, considérase necesario modificar o artigo antedito coa finalidade de ampliar os prazos previstos.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único.
A redacción do primeiro parágrafo do artigo 19. Xustificación da subvención, das bases reguladoras da Resolución do 7 de abril de 2011, no inciso que dispón «1. Para cobrar a subvención concedida, o beneficiario deberá presentar un exemplar de toda a documentación xustificativa e terá de prazo ata o 15 de novembro de 2011 no caso de xustificación correspondente aos investimentos da primeira anualidade, e ata o 30 de xuño de 2012 para os investimentos correspondentes á segunda anualidade», pasa a ter a seguinte redacción: «1. Para cobrar a subvención concedida, o beneficiario deberá presentar un exemplar de toda a documentación xustificativa e terá de prazo ata o 20 de decembro de 2011 no caso de xustificación correspondente aos investimentos da primeira anualidade, e ata o 31 de agosto de 2012 para os investimentos correspondentes á segunda anualidade».
Santiago de Compostela, 2 de novembro de 2011.
CORRECCIÓN de erros. Orde do 6 de outubro de 2011 pola que se modifica a do 23 de marzo pola que se establecen as bases reguladoras para a concesión, en réxime de concorrencia competitiva, das subvencións para a creación de aldeas de turismo rural, a mellora de establecementos existentes de turismo rural e a creación ou mellora da oferta complementaria nos establecementos de turismo rural existentes e se procede á súa convocatoria para o ano 2011 (CT983H), cofinanciadas polo Fondo Europeo de Desenvolvemento Rexional no marco do Programa operativo Feder Galicia 2007-2013.
Consellería de Cultura e Turismo — III. Outras disposicións — 14/11/2011

Advertido erro na devandita orde publicada no
Diario Oficial de Galicia
número 201, do xoves 20 de outubro de 2011, procede realizar a seguinte corrección:
Na páxina 30773, artigo 1, punto 2, epígrafe f), onde di: «Declaración responsable onde se recollan expresamente os compromisos a que se fai referencia no artigo 16 das bases reguladoras», debe dicir: «declaración responsable onde se recollan expresamente os compromisos a que se fai referencia no artigo 15 das bases reguladoras».
ORDE do 24 de outubro 2011 pola que se dá publicidade á modificación do Regulamento do réxime interior do Consello Agrario Galego.
Consellería do Medio Rural — I. Disposicións xerais — 03/11/2011

O Pleno do Consello Agrario Galego, na súa reunión do 19 de outubro de 2011, acordou a modificación do seu regulamento de réxime interior, recollido na Orde do 6 de novembro de 2006, pola que se dá publicidade ao Regulamento de réxime interior do Consello Agrario Galego (DOG núm. 220, do 15 de novembro).
Por tanto, co obxecto de dar a oportuna publicidade a esta nova modificación e permitir o seu xeral coñecemento,
Artigo único. Dar publicidade á modificación do Regulamento de réxime interior aprobada en sesión plenaria do día 19 de outubro de 2011, que se xunta como anexo desta disposición.
Santiago de Compostela, 24 de outubro de 2011.
Incluír un novo número 9 no artigo 7 coa seguinte redacción:
«Artigo 7.
Do Pleno
.
9. Por decisión do presidente debidamente motivada, o Pleno poderá avocar para si calquera das funcións que este regulamento atribúe á Comisión Permanente. Nestes casos, os acordos que emita o Pleno terán a mesma validez que se fosen emitidos pola Comisión Permanente».
DECRETO 204/2011, do 20 de outubro, polo que se aproba o cambio de titularidade da estrada provincial OU-1264, denominada Travesía de Bande, en prol do Concello de Bande.
Consellería de Medio Ambiente, Territorio e Infraestruturas — III. Outras disposicións — 07/11/2011

Segundo o teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da comunidade autónoma deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada lei de estradas dispón no artigo 54 que as estradas autonómicas ou provinciais ou os treitos determinados delas en que a circulación adquira características urbanas se entregarán aos respectivos concellos. O expediente promoverase por proposta do concello ou da administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de informe de ambos os organismos.
O Concello de Bande solicitou á Deputación Provincial de Ourense o cambio de titularidade da estrada provincial OU-1264, denominada Travesía de Bande.
Ao amparo das previsións legais, o Pleno da Corporación Provincial de Ourense acordou o cambio de titularidade en prol do Concello de Bande da seguinte estrada:
– OU-1264, denominada Travesía de Bande.
Polo exposto, consonte o previsto na Lei 4/1994, do 14 de setembro, de estradas de Galicia, despois do acordo entre as administracións afectadas, por proposta do conselleiro de Medio Ambiente, Territorio e Infraestruturas, logo de deliberación do Consello da Xunta de Galicia, na súa reunión do día vinte de outubro de dous mil once,
Artigo 1.
Apróbase o cambio de titularidade en prol do Concello de Bande da seguinte estrada:
– OU-1264, denominada Travesía de Bande.
Artigo 2.
En aplicación do artigo 4 da Lei 4/1994, do 14 de setembro, de estradas de Galicia, as entidades locais, no marco das súas competencias e de acordo cos correspondentes plans de estradas, aprobarán a relación de estradas da súa titularidade. De acordo co exposto, o Concello de Bande deberá incorporar ao seu plan de estradas a vía a que se refire este decreto.
Artigo 3.
A entrega da vía formalizarase no prazo de dous meses seguintes á publicación deste decreto no Diario Oficial de Galicia, mediante a sinatura da correspondente acta de entrega.
Artigo 4.
Corresponden ao Concello de Bande, a partir da formalización da entrega, todas as actividades de xestión, mantemento, conservación e explotación da vía, así como o exercicio das funcións de disciplina viaria e calquera outra que puider corresponderlle como nova Administración titular da estrada.
Disposición derradeira.
Este decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, vinte de outubro de dous mil once.
RESOLUCIÓN do 18 de outubro de 2011, da Dirección Xeral de Relacións Institucionais e Parlamentarias, pola que se ordena a publicación do Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 17/2011, do 15 de xuño, de seguridade alimentaria e nutrición.
Consellería de Presidencia, Administracións Públicas e Xustiza — III. Outras disposicións — 09/11/2011

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral,
A publicación do acordo que figura como anexo nesta resolución.
Santiago de Compostela, 18 de outubro de 2011.
A Comisión Bilateral de Cooperación Administración Xeral do Estado-Comunidade Autónoma de Galicia na súa reunión do día 28 de setembro de 2011 adoptou o seguinte acordo:
Primeiro. Iniciar negociacións para resolver as discrepancias suscitadas en relación cos artigos 23, 39, 40, 41, 50 e a disposición derradeira primeira da Lei 17/2011, do 15 de xuño, de seguridade alimentaria e nutrición.
Segundo. Designar un grupo de traballo para propoñerlle á Comisión Bilateral de Cooperación a solución que proceda.
Terceiro. Comunicarlle este acordo ao Tribunal Constitucional, antes do vindeiro día 7 de outubro de 2011, por calquera dos órganos mencionados no artigo 33.2 da Lei orgánica do Tribunal Constitucional, para os efectos que no propio precepto se recollen, así como inserir este acordo no
Boletín Oficial del Estado
e no
Diario Oficial de Galicia.
Madrid, 28 de setembro de 2011.